Πρόταση οδηγίας του Συμβουλίου σχετικά με την τροποποίηση της οδηγίας 92/14/ΕΟΚ για τον περιορισμό της χρησιμοποίησης των αεροπλάνων που υπάγονται στο παράρτημα 16 της σύμβασης για τη διεθνή πολιτική αεροπορία, τόμος 1 δεύτερο μέρος κεφάλαιο 2 δεύτερη έκδοση (1988) (96/C 309/05) (Κείμενο που παρουσιάζει ενδιαφέρον για τον ΕΟΧ) COM(96) 413 τελικό - 96/0209(SYN)

(Υποβλήθηκε από την Επιτροπή στις 4 Σεπτεμβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινοτήτας, και ιδίως το άρθρο 84 παράγραφος 2,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία που αναφέρεται στο άρθρο 189 Γ της συνθήκης σε συνεργασία με το Ευρωπαϊκό Κοινοβούλιο,

Εκτιμώντας:

ότι κύριος στόχος των διατάξεων της οδηγίας 92/14/ΕΟΚ του Συμβουλίου (1) είναι να περιοριστεί η λειτουργία ορισμένων τύπων αεριωθούμενων υποηχητικών πολιτικών αεροπλάνων 7 ότι ο ορισμός των βασικών στοιχείων της οδηγίας θα εμποδίσει οποιαδήποτε ασάφεια ως προς το στόχο και το πεδίο που καλύπτει η οδηγία 7 ότι, όσον αφορά αερολιμένες που αποτελούν σύστημα αερολιμένων, είναι συνήθως αρκετό να συνεχίσουν να λειτουργούν ορισμένοι τύποι αεροπλάνων που προκαλούν θόρυβο από και προς τουλάχιστον έναν αερολιμένα που αποτελεί τμήμα του συστήματος αερολίμενων 7 ότι η συγκέντρωση της λειτουργίας ορισμένων τύπων τέτοιων αεροπλάνων σε έναν ή περισσότερους αερολιμένες που αποτελούν τμήμα ενός συστήματος αερολιμένων δεν πρέπει να περιορίζει υπερβολικά την πρόσβαση στην πόλη ή την περιοχή που εξυπηρετεί το εν λόγω σύστημα αερολιμένων 7 ότι το άρθρο 3 της οδηγίας προέβλεπε εξαιρέσεις για αεροπλάνα που είναι εγγεγραμμένα στα νηολόγια αναπτυσσόμενων χωρών και ότι τα αεροπλάνα που εξαιρούνται με τον τρόπο αυτό παρατίθενται στο παράρτημα της εν λόγω οδηγίας 7 ότι είναι αναγκαίο να τροποποιηθεί το παράρτημα της εν λόγω οδηγίας ώστε να προστεθούν ορισμένα αεροπλάνα που πληρούν τις προϋποθέσεις για εξαίρεση και τα οποία δεν είχαν περιληφθεί κατά τη στιγμή έγκρισης 7 ότι είναι επίσης αναγκαίο να διαγραφούν ορισμένα αεροπλάνα που είτε έχουν αποσυρθεί από την κυκλοφορία είτε καταστραφεί, ή δεν πληρούν πλέον, για άλλους λόγους, τις προϋποθέσεις για εξαίρεση 7 ότι είναι σημαντικό να εμποδίζεται η παράτυπη χρησιμοποίηση των νηολογίων 7 ότι το παράρτημα περίεχει τη στιγμή αυτή, για κάθε αεροπλάνο, μνεία του αριθμού του κατασκευαστή για τη συγκεκριμέμη άτρακτο 7 ότι είναι αναγκαίο να τηρηθεί το αρχικό πνεύμα εξαίρεσης των αεροπλάνων που είναι εγγεγραμμένα στα νηολόγια αναπτυσσόμενων χωρών 7 ότι οι σχετικές διατάξεις της οδηγίας πρέπει κατά συνέπεια να αποσαφηνιστούν έτσι ώστε η οδηγία να παρέχει τα πλήρη οφέλη της όσον αφορά τον περιορισμό του αριθμού των δρομολογίων που πραγματοποιούν ορισμένοι τύποι πολιτικών αεριωθούμενων υποηχητικών αεροπλάνων 7 ότι είναι αναγκαίο να διευκρινιστεί το πεδίο εφαρμογής των εξαιρέσεων που χορηγούνται για οικονομικούς λόγους 7 ότι πρέπει να καταστεί σαφές ότι ένα κράτος μέλος μπορεί να καταρτίσει χρονοδιάγραμμα σταδιακής απόσυρσης των αεροπλάνων που δεν πληρούν τους όρους, μόνον όσον αφορά τα αεροπλάνα που είναι εγγεγραμμένα στο νηολόγιό του 7 ότι είναι αναγκαίο να ενημερώνεται και να τροποποιείται έγκαιρα το παράρτημα 7 ότι κατά συνέπεια οι τροπολογίες πρέπει να συντάσσονται από την Επιτροπή επικουρούμενη από επιτροπή συμβουλευτικής φύσης 7 ότι πρέπει να εξασφαλιστεί ότι οι παραβάσεις της κοινοτικής νομοθεσίας τιμωρούνται σύμφωνα με όρους που καθιστούν την ποινή αποτελεσματική, αναλογική και αποτρεπτική 7 ότι, σύμφωνα με την πράξη προσχώρησης του 1994, η Αυστρία συμμορφώνεται με τις διατάξεις της οδηγίας 92/14/ΕΟΚ από την 1η Απριλίου 2002,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τροπολογίες Η οδηγία 92/14/ΕΟΚ τροποποιείται ως εξής:

1. Στο άρθρο 1 παρεμβάλλεται η ακόλουθη νέα παράγραφος 3:

«3. Για τους σκοπούς της παρούσας οδηγίας, νοείται ως:

αερομεταφορέας, κάθε επιχείρηση αεροπορικών μεταφορών με έγκυρη άδεια εκμετάλλευσης,

άδεια εκμετάλλευσης, κάθε έγκριση που χορηγείται από το υπεύθυνο κράτος σε επιχείρηση και ή οποία της επιτρέπει να πραγματοποιεί την αεροπορική μεταφορά επιβατών, ταχυδρομείου ή/και φορτίου έναντι αμοιβής ή/και μίσθωσης,

κοινοτικός αερομεταφορέας, κάθε αερομεταφορέας με έγκυρη άδεια εκμετάλλευσης που χορηγείται από ένα κράτος μέλος σύμφωνα με τον κανονισμό (ΕΟΚ) αριθ. 2407/92 του Συμβουλίου, της 23ης Ιουλίου 1992, περί χορηγήσεως αδειών των αερομεταφορέων (*),

συνολικός στόλος υποηχητικών πολιτικών αεριωθούμενων, το σύνολο του στόλου των υποηχητικών πολιτικών αεριωθούμενων αεροπλάνων που διαθέτει ο αερομεταφορέας, είτε μέσω ιδιοκτησίας είτε μέσω συμφωνίας μίσθωσης διάρκειας τουλάχιστον ενός έτους.

(*) ΕΕ αριθ. L 240 της 24. 8. 1992, σ. 1».

2. Στο άρθρο 2 παρεμβάλλεται η ακόλουθη νέα παράγραφος 3:

«3. Πριν από την ημερομηνία που αναφέρεται στην παράγραφο 2, τα κράτη μέλη μπορούν να περιορίζουν ή να απαγορεύουν τη λειτουργία πολιτικών υποηχητικών αεριωθούμενων αεροπλάνων τα οποία δεν συμμορφώνονται με τις διατάξεις της παραγράφου 1 στοιχείο α) σε έναν η περισσότερους από τους αερολιμένες που αποτελούν σύστημα αερολιμένων όπως ορίζεται στο άρθρο 2 στοιχείο ν) και στο παράρτημα II του κανονισμού (ΕΟΚ) αριθ. 2408/92 του Συμβουλίου (*), υπό τον όρο ότι τα μέτρα δεν περιορίζουν υπερβολικά τις δυνατότητες πρόσβασης των αεροπλάνων αυτών στο σύστημα αερολιμένων συνολικά.

(*) ΕΕ αριθ. L 240 της 24. 8. 1992, σ. 8».

3. Στο άρθρο 2, η παράγραφος 3 γίνεται παράγραφος 4.

4. Το άρθρο 3 στοιχείο β) αντικαθίσταται από τα ακόλουθα:

«β) τα αεροπλάνα αυτά περιέχονταν στο νηολόγιο του αναπτυσσόμενου κράτους που παρατίθεται για το εν λόγω αεροπλάνο στο παράρτημα, κατά τη διάρκεια του έτους αναφοράς, και εξακολουθούν να τα εκμεταλλεύονται φυσικά ή νομικά πρόσωπα εγκατεστημένα στο κράτος αυτό 7».

5. Στο άρθρο 4 στοιχεία γ) και δ) και στο άρθρο 5, ο όρος «αεροπορική εταιρεία» αντικαθίσταται από τον όρο «αερομεταφορέας».

6. Το άρθρο 7 αντικαθίσταται από τα ακόλουθα:

«Άρθρο 7 Τα κράτη μέλη μπορούν να περιορίζουν το ετήσιο ποσοστό διαγραφής από τα εθνικά τους νηολόγια αεροπλάνων που δεν πληρούν τις προδιαγραφές του άρθρου 2 παράγραφος 1 στοιχείο α), στο 10 % του συνόλου του στόλου πολιτικών αεριωθούμενων υποηχητικών αεροπλάνων κοινοτικού αερομεταφορέα.».

7. Μετά το άρθρο 9 παρεμβάλλονται τα ακόλουθα άρθρα 9 Α και 9 Β.

«Άρθρο 9 Α

Οι τροποποιήσεις του παραρτήματος της παρούσας οδηγίας, οι οποίες μπορεί να αποδειχθούν αναγκαίες προκειμένου να εξασφαλιστεί πλήρης ομοιομορφία με τα κριτήρια που καθορίζει το άρθρο 3, λαμβάνουν ισχύ σύμφωνα με τη διαδικασία που ορίζεται στο άρθρο 9 Β παράγραφος 2.

Άρθρο 9 Β

1. Η Επιτροπή επικουρείται από την επιτροπή που προβλέπεται από τον κανονισμό (ΕΚ) αριθ. 3922/91 του Συμβούλιου (*).

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή εκδίδει τη γνώμη της επί του σχεδίου, εντός προθεσμίας που καθορίζει ο πρόεδρος ανάλογα με το επείγον της υπόθεσης, και εφόσον κριθεί αναγκαίο, μετά από ψηφοφορία.

Η γνώμη καταγράφεται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταγραφεί η θέση του στα πρακτικά.

Η Επιτροπή λαμβάνει στο μεγαλύτερο δυνατό βαθμό υπόψη τη γνώμη που εκδίδει η επιτροπή. Ενημερώνει την επιτροπή για τον τρόπο με τον οποίο λήφθηκε υπόψη η γνώμη της.

(*) ΕΕ αριθ. L 373 της 31. 12. 1991, σ. 4».

8. Το παράρτημα της οδηγίας 92/14/ΕΟΚ αντικαθίσταται από το παρόν παράρτημα.

Άρθρο 2

Τα κράτη μέλη καθορίζουν το σύστημα ποινών για τις παραβάσεις των εθνικών διατάξεων που εγκρίνονται σύμφωνα με την παρούσα οδηγία και λαμβάνουν όλα τα αναγκαία μέτρα ώστε να εξασφαλίσουν ότι εφαρμόζονται οι ποινές αυτές. Οι προβλεπόμενες κατ' αυτόν τον τρόπο ποινές είναι αποτελεσματικές, αναλογικές και αποτρεπτικές. Τα κράτη μέλη κοινοποιούν τις σχετικές διατάξεις στην Επιτροπή το αργότερο μέχρι την ημερομηνία που ορίζεται στο άρθρο 3 (προθεσμία για τη μεταφορά της οδηγίας στο εθνικό δίκαιο) και κοινοποιούν τυχόν μεταγενέστερες αλλαγές το συντομότερο δυνατό.

Άρθρο 3

Εφαρμογή

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρόυσα οδηγία μέχρι . . . Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Η διαδικασία για την αναφορά αυτή εγκρίνεται από τα κράτη μέλη.

2. Σε συμφωνία με το άρθρο 168 της πράξης προσχώρησης του 1994 και το παράρτημα 19 τμήμα ΙΙΙ, η Αυστρία θέτει σε ισχύ τα αναγκαία μέτρα για τη συμμόρφωση με την παρούσα οδηγία έως την 1η Απριλίου 2002.

Άρθρο 4

Θέση σε ισχύ Η παρούσα οδηγία αρχίζει να ισχύει την 20ή ημέρα από τη δημοσιευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Αποδέκτες Η παρούσα οδηγία απευθύνεται στα κράτη μέλη.

(1) ΕΕ αριθ. L 76 της 23. 3. 1992, σ. 21.

ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΑΕΡΟΠΛΑΝΩΝ ΠΟΥ ΕΞΑΙΡΟΥΝΤΑΙ ΣΥΜΦΩΝΑ ΜΕ ΤΟ ΑΡΘΡΟ 3

Σημείωση: Οι εξαιρέσεις για τα αεροπλάνα του παρόντος παραρτήματος χορηγούνται εντός του γενικού πλαισίου των πολιτικών και των αποφάσεων των Ηνωμένων Εθνών (π.χ. κυρώσεις, εμπορικός αποκλεισμός κ.λπ.)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>